Ved overgangen mellom perm og trias vellet en serie enorme magmamasser opp under det som i dag er Nord-Sibir og resulterte i en serie vulkanutbrudd. Så mye som 7 millioner km² landflate kan ha blitt dekket av lavalag. Lavaen ligger i mange lag, som ved nedbryting danner trappeformasjoner, og kalles derfor de «sibirske trappene». Utbruddene kan ha forårsaket perm-trias-utryddelsen. De sibirske trappene opptar hele den nordvestlige delen av Angaraland, og fortsetter videre vestover mot elva Jenisej.